1Di ari Akaik subuah-subuah bu-to, kutiko ari sadang kalam ju-wo lai, Maryam Magdalena payi ka ku-buaran tu. Inyo liyek batu panyawok pintu kubua tu, lah barinsuik dari tam-paiknyo. 2Mako, inyo balari mancari Si-mon Petrus, sarato jo pangikuik nan di-kasiahi dek Isa Almasih, sarato bakato kabake inyo tu, ”Tuhan lah di-ambiak urang dari kubua, nan ambo indak tawu doh dima kiniko Baliau dilatakkan.” 3Mako, Petrus payi ka kubuaran, sa-rato jo pangikuik nan lain tu. 4Kaduwo-duwonyo samo-samo balari, tapi, pangikuik nan lain tu, labiah capek daripado Petrus, inyo labiah dulu tibo di kubuaran. 5Inyo mancaliak ka da-lam kubuaran, sarato manampak ka-in kapan talatak di sinan tu, tapi, inyo indak masuak doh ka dalam. 6Simon Petrus tibo ma-iriang dari balakang, inyo lansuang masuak ka dalam ku-buaran tu. Inyo manampak pulo kain kapan talatak di sinan tu, 7tapi, kain nan dikabekkan di kapalo Isa Almasih, indak ado doh dakek tu, tapi, taguluang pulo tasandiri. 8Kamudian, pangikuik nan tibo labiah dulu di kubuaran tu, inyo masuak pulo. Inyo lah maliyek, sarato picayo jo kajadian tu. 9Sampai pado wakatu itu, inyo tu alun juwo lai bi mangarati, jo apo nan tatulih di Alkitauk, baraso Baliau musti iduik baliak sasudah mati. 10Sasudah tu, pangikuik-pangikuik Isa Almasih tu bi pulang. 11Maryam Magdalena tagak di adok-an kubuaran sambia manangih. Sa-mantaro manangih, inyo mancaliak ka dalam kubuaran, 12m ako, inyo ma-nampak duwo urang malekaik, nan ba-pakaian putiah. Inyo tu bi duduak di bakeh tampaik mayik Isa Almasih di-latakkan, nan surang di sabalah ka ka-palo, nan surang lai di sabalah ka kaki. 13Malekaik tu bi batanyo, ”Oih amai, baa mangko amai manangih?” Maryam manjawauk, ”Tuhan ambo lah di-ambiak urang, ambo indak ta-wu lai, dima lah kiniko Baliau dila-takkan urang.” 14Sasudah bakato bakcando itu, inyo ma-engong ka balakang, sarato nam-paklah dek inyo Isa Almasih tagak di sinan tu. Tapi, inyo indak tawu doh, baraso itu adolah Isa Almasih. 15Isa Almasih batanyo kabake inyo, ”Oih amai, baa mangko amai manangih? Siya nan amai cari?” Maryam manyangko urang tu panja-go taman, dek karano itu inyo bakato, ”Ngku, jikok angku nan lah mamin-dahkan Tuhan ambo dari siko, tolong-lah agiah tawu kabake ambo, dima Baliau angku latakkan, supayo nak ambo bawok baliak.” 16Mako, Isa Almasih bakato kaba-ke inyo, ”Oih Maryam!” Maryam mancaliak kabake Isa Almasih, sudah tu bakato jo bahaso Ib-rani, ”Rabuni!” (Aratinyo ”Guru”.) 17Isa Almasih bakato kabake inyo, ”Jan dipacikkan Ambo, dek karano Ambo alun nayiak kabake Bapak. Tapi, payilah kabake sudaro-sudaro Ambo, sarato agiah tawulah kabake inyo tu, baraso kiniko Ambo ka babaliak kaba-ke Bapak Ambo, sarato Bapak angkau, Allah Ambo, sarato Allah angkau.” 18Mako, Maryam payi ma-agiah ta-wu kabake pangikuik-pangikuik Isa Almasih, baraso inyo lah basuwo jo Tuhan, nan baraso Tuhan lah manga-tokan kasadonyo kabake inyo. 19Di ari Akaik tu juwo, kutiko ari lah malam, pangikuik-pangikuik Isa Almasih, bi bakumpua di sabuwah ru-mah, nan kasadonyo pintunyo bi ta-kunci, dek karano, inyo tu bi takuik kabake panguwaso-panguwaso urang Yahudi. Indak disangko-sangko Isa Almasih tibo, sarato tagak di ta-ngah-tangah inyo tu, sarato bakato, ”Assalamu alaikum.” 20Sasudah mambari salam, Baliau mampaliyekkan tangan, sarato jo pa-ruik Baliau kabake inyo tu. Kutiko lah bi maliyek Tuhan, inyo tu bi basuko-cito. 21Mako, Isa Almasih bakato pu-lo baliak kabake inyo tu, ”Assalamu alaikum. Bakcando Bapak ma-utuih Ambo, baitu pulolah Ambo ma-utuih angkau.” 22Sudah tu, Baliau ma-am-buihkan angok-Nyo kabake pangikuik-Nyo tu, sambia bakato, ”Tarimolah Roh Allah. 23Jikok angkau ma-ampuni do-so urang, dosonyo di-ampuni, nan ji-kok angkau manyatokan doso urang tatauk ado, dosonyo tatauk ado.” 24Tomas (nan dinamokan pulo si ”Kamba"), salah surang dari kaduwo baleh pangikuik Isa Almasih, indak ado samo-samo jo pangikuik nan la-in, kutiko Isa Almasih datang ka tam-paik tu. 25Mako, pangikuik-pangi-kuik Isa Almasih nan lain bi bakato kabake Tomas, ”Kami lah bi maliyek Tuhan!” Tapi, Tomas manjawauk, ”Jikok am-bo alun maliyek bakeh paku nan di tangan Baliau, sarato jikok alun ma-latakkan jari ambo di bakeh luko dek paku tu, sarato jikok ambo alun ma-latakkan tangan ambo, di paruik Ba-liau, mako, nan ambo indak ka pica-yo doh.” 26Salapan ari kamudian, pangikuik-pangikuik Isa Almasih, bi bakumpua pulo baliak di tampaik tu, kutiko itu Tomas ado. Kasadonyo pintu bi takun-ci. Isa Almasih tibo, Baliau tagak di tangah-tangah pangikuik-Nyo, Baliau mambari salam, ”Assalamu alaikum.” 27Kamudian, Isa Almasih bakato ka-bake Tomas, ”Caliaklah tangan Ambo ko, sarato latakkanlah jari angkau di siko. Oncongkanlah tangan angkau tu, sarato latakkanlah di paruik Am-bo ko. Jan ragu-ragu juwo lai, tapi pi-cayolah!” 28Tomas bakato kabake Isa Almasih, ”Oih Tuhan ambo, oih Allah ambo!” 29Mako, Isa Almasih bakato kaba-ke Tomas, ”Angkau picayo, dek ka-rano angkau lah maliyek Ambo, iyo ndak? Basukocitolah urang nan bi picayo, biya pun inyo indak bi maliyek Ambo!” 30Sambuah lai mukjizat-mukji-zat nan lain, nan dipabuwek dek Isa Almasih di adok-an pangikuik-pangi-kuik-Nyo, tapi, indak dicataik doh di kitauk ko. 31Tapi, kasadonyo ko dica-taik, supayo angkau bi picayo, baraso Isa Almasih adolah Rajo Panyalamaik, Anak Allah, nan dek karano picayo ka-bake Baliau, mako, angkau ka manda-pekkan iduik sajati nan kaka. YAHYA
Copyright
Learn More
min_Latn zho_Hant eng_Latn